text: স্বাগতিক ইংল্যান্ডকে হারিয়ে অস্ট্রেলিয়ার হুঙ্কার || খেলার সময় || Somoynews.tv
  ২৬-০৫-২০১৯, ০০:২০
  হোঁচট খেয়েছে আসরের ফেবারিট এবং স্বাগতিক দল ইংল্যান্ড। স্টিভ স্মিথের সেঞ্চুরিতে সাউদাম্পটনে স্বাগতিকদের ১২ রানে হারিয়েছে অস্ট্রেলিয়া।
  টস হেরে ব্যাট করতে নেমে শুরুতেই অ্যারন ফিঞ্চের উইকেট হারায় অস্ট্রেলিয়া। তবে, শন মার্শকে নিয়ে ৬৩ রানের জুটি গড়ে দলকে এগিয়ে নেন ওয়ার্নার।
  হাফ সেঞ্চুরি থেকে সাত রান দূরে থাকা ওয়ার্নারকে প্যাভিলিনে ফিরিয়ে এ জুটি ভাঙ্গেন প্লাঙ্কেট। দলের দুর্দিনে কান্ডারী হয়ে নামেন স্টিভ স্মিথ। তার ১১৬ রান সমর্থকদের মন থেকে দূর করে দিয়েছে অতীতের সব জীর্ন জড়া। বিশ্বকাপের আগে স্মিথের এমন ফর্মে নতুন করে স্বপ্ন বুনছেন বোর্ড কর্তারাও।
  এরপর খাজার ৩১ ও অ্যালেক্স ক্যারির ৩০ রানের সুবাদে ৯ উইকেট হারিয়ে স্কোরবোর্ডে ২৯৭ রান তোলে অস্ট্রেলিয়া। ৬৯ রানে ৪টি উইকেট নিয়েছেন প্লাঙ্কেট।
  জবাব দিতে নেমে, ৬৫ রানেই আউট হয়েছেন দুই ওপেনার বেয়ারস্টো ও জেসন রয়। অধিনায়ক বাটলার ৫২ রান করে কিছুটা প্রতিরোধ গড়েন। এরপর ভিন্স ৬৪ রান করলেও দলের হার এড়াতে পারেননি। ১২ রানের জয়ে মাঠ ছাড়ে অস্ট্রেলিয়া।
  সংক্ষিপ্ত স্কোর: অস্ট্রেলিয়া ২৯৭/৯ (৫০ ওভার) স্মিথ ওয়ার্নার ৪৩, খাজা ৩১, মার্শ ৩০, ক্যারি ৩০। প্লাঙ্কেট ৪/৬৯, ডওসন ১/৫০, কারান ১/৫৪, উড ১/১৯।
  ইংল্যান্ড: ২৮৫/১০ (৪৯.৩ ওভার) ভিঞ্চ ৬৪, বাটলার ৫২, ওকোস ৪০, রয় ৩২, স্টোকস ২০, প্লাঙ্কেট ১৯। বেহরেনডরফ ২/৪৩, রিচার্ডসন ২/৫১, লায়ন ১/৩৭।